Document ID: 31998R0902

KOMISSION ASETUS (EY) N:o 902/98,
annettu 28 päivänä huhtikuuta 1998,
kalastustuotteille kalastusvuodeksi 1998 vahvistettavista viitehinnoista annetun asetuksen (EY) N:o 2573/97 muuttamisesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 22 artiklan 6 kohdan ensimmäisen alakohdan ja 23 artiklan 5 kohdan,
sekä katsoo, että
asetuksen (ETY) N:o 3759/92 22 artiklan 1 kohdassa säädetään muun muassa liitteissä I, II ja III, liitteessä IV olevassa B kohdassa sekä liitteessä V mainittujen tuotteiden yhteisössä voimassa olevien viitehintojen vuosittaisesta vahvistamisesta tuoteluokittain, jollei tullitariffeja ja kauppaa koskevan yleissopimuksen (GATT) yhteydessä tiettyjen tuotteiden osalta määrätyistä neuvottelumenettelyistä muuta johdu; edellä mainitut hinnat vahvistetaan komission asetuksessa (EY) N:o 2573/97 (3),
viitehintajärjestelmään sovellettavia jäädytettyjen kalmareiden (Loligo spp.) mukautuskertoimia muutetaan komission asetuksella (EY) N:o 901/98 (4) markkinoiden ja ohjehintojen kehityksen huomioon ottamiseksi; tämän vuoksi nämä muutokset edellyttävät kyseisten hintojen mukauttamista,
markkinoiden tarpeiden vuoksi suolatun turskan (Gadus macrocephalus) osalta olisi vahvistettava erityiset viitehinnat; suolatun turskan esittämismuotoja olisi myös muutettava kyseisten tuotteiden markkinoiden edellytysten huomioon ottamiseksi, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2573/97 seuraavasti:
Asetuksen (ETY) N:o 3759/92 liitteessä II, liitteessä IV olevan B kohdan sekä liitteessä V mainittujen tiettyjen tuotteiden kalastusvuonna 1998 sovellettavat viitehinnat vahvistetaan tämän asetuksen liitteen mukaisesti.
2 artikla
Tämä asetus tulee voimaan 1 päivästä toukokuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 1998.

Labels: 2
6